રવિવારે આ કેસમાં જેના પર રેપ અને પૈસા પડાવ્યાનો આક્ષેપ કરવામાં આવ્યો છે તેવા ગૌરવ દાલમિયાના પિતા મહાવીર દાલમિયાની ગૃહમંત્રી પ્રદીપસિંહ જાડેજા સાથેની કેટલિક તસવીરો સામે આવી હતી. જે બાદમાં એવા અહેવાલ વહેતા થયા હતા કે પ્રદીપસિંહના દાલમિયા પરિવાર સાથે નીકટના સંબંધો છે. જોકે, બાદમાં એવો ખુલાસો કરવામાં આવ્યો હતો કે મહાવીર દાલમિયા કેટલાક ટ્રસ્ટો સાથે સંકળાયેલા છે. આ દરમિયાન કેટલાક સામાજિક કાર્યક્રમો દરમિયાન તેઓ પ્રદીપસિંહ સાથે હાજર રહ્યા હતા.